
Serviciul buget-contabilitate, salarizare, resurse umane

Nr. 3642 din 07.04.2022

REFERAT  DE  APROBARE
Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind rectificarea bugetului de venituri și cheltuieli al Municipiului Marghita pe anul 2022.

  Motivele elaborării acestui proiect de hotărâre îl constituie:

- necesitatea susținerii financiare a unor obiective și a asigurării unei bune funcționării a unitații administrativ - teritoriale Municipiul Marghita;;

- soluționarea solicitărilor venite din partea instituțiilor de învățământ subordonate;

- necesitatea și oportunitatea achizitionării unui teren pentru amplasarea Parcului Industrial Marghita.

Având în vedere:
-  art.16 alin.(1), (2) și (3) din  Legea nr.317/2021 a bugetului de stat pe anul 2022,

- art.49 alin.(5) și (6) din Legea nr.273/2006 a finanțelor publice locale, cu modificările și completările ulterioare,

- Adresa Consiliului Județean Bihor nr.7222/01.04.2022 prin care s-a comunicat Hotărârea nr.55/31.03.2022 privind repartizarea pe unități administrativ teritoriale a sumei de 32994 mii lei reprezentând fond la dispoziția Consiliului Județean, prin care s-a  alocat Municipiului Marghita suma de 645,00 mii lei cu destinație specială,
  - Adresele instituțiilor de învațamânt nr.3622/07.04.2022, nr.3593/07.04.2022 si nr.3595/07.04.2022,

- art.136 alin.(1) și (2) din OUG nr.57/2019 privind Codul administrativ, cu modificările și completările ulterioare,

PROPUN
Rectificarea bugetului de venituri și cheltuieli al Municipiului Marghita pe trimestrul II anul 2022 astfel:

La partea de venituri, bugetul local al Municipiului Marghita se va rectifica cu suma de 4948,68 mii lei , iar la partea de cheltuieli cu suma de 4948,68. mii lei.
Suma de 645,00 mii lei este repartizată de Consiliul Judetean Bihor pentru următoarele obiective:

· Reparații drumuri Cheț – 100.000 lei

· Reactualizare PUG – 80.000 lei

· Adăpost public pentru câini fără stăpâni – 280.000 lei

· Consultanță scriere proiecte pentru scriere la PNRR – 120.000 lei

· Întreținere zonă de agrement Strand municipal Marghita – 65.000 lei.

De asemenea, avându-se în vedere preocuparea, încă din luna octombrie 2021, de identificare a unor terenuri care să aibă destinația de zonă industrială (Parc Industrial) necesară revigorării și dezvoltării durabile a economiei locale si implicit a economiei regionale, a creșterii nivelului de trai prin atragerea de investiții și crearea de noi locuri de muncă în Municipiul Marghita, au fost identificate o serie de terenuri din UAT Municipiul Marghita, proprietate privată a unor persoane fizice si juridice, cu care s-a intenționat realizarea unui schimb de terenuri pentru ca amplasarea Parcului Industrial Marghita să fie într-o zonă optimă accesului auto și feroviar. 
      
Astfel, în urma unor studii si evaluări și a discuțiilor de principiu, pentru achiziția terenului necesar pentru construirea Parcului Industrial Marghita a fost alocată inițial în buget suma de 250.000 lei pe considerentul că pentru dobândirea în proprietatea UAT Municipiul Marghita a terenului necesar construirii parcului industrial se va efectua un schimb de terenuri între UAT Municipiul Marghita și proprietari privati sau juridici și se va achita diferența de valoare a terenului oferit în schimb. Însă, datorită faptului că schimbul de teren nu se poate realiza, este necesară alocarea a încă 600.000 lei pentru a se putea realiza achiziția, prin cumpărare, a aproximativ 11 hectare de teren necesare pentru construcția Parcului Industrial Marghita în cea mai optimă zonă din punct de vedere al amplasării față de viitoarea șosea de centură a municipiului.

Față de cele arătate mai sus, a fost inițiat proiectul de hotărâre privind rectificarea bugetului de venituri și cheltuieli al Municipiului Marghita pe anul 2022, care este înaintat Consiliului Local al Municipiului Marghita pentru aprobare. 

Primar,
Marcel-Emil SAS-ADĂSCĂLIȚII

